cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy en cy cy cy cy en cy cy en cy cy cy cy cy nl cy la es cy nb cy en cy cy de cy cy su cy ceb cy cy ca en cy nl en cy su cy su cy es es en es
Stondinau Nadoligaidd yn ffynnu yn yr Ais | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Goleuadau yn disgleirio, cerddoriaeth Nadoligaidd yn bloeddio, arogl gluwein a stondinau bach pren yn gwerthu nwyddau celf a chrefft – dyna yw’r awyrgylch sy’n ein croesawi yng nghanol strydoedd dinas Caerdydd wrth i Nadolig agosau. Mae’r farchnad yn rhoi’r cyfle i bobl y ddinas ac ymwelwyr gofleidio naws yr ŵyl yn y brifddinas.
Margaret Thomas (chwith) o Lili Wen Designs a Shirley Price (dde) o Millies Market – yn gwerthu nwyddau Cymreig wedi eu gwneud gyda llaw gan ddefnyddio deunyddiau o Gymru
Y cwmni Craft Folk sy’n rhedeg y farchnad a dyma’r trydedd blwyddyn iddyn nhw ddefnyddio’r cabanau bach pren er mwyn creu awyrgylch tebyg i farchnadoedd dinasoedd fel Berlin, Bruges a Cologne.  Ond mae’r 52 caban hefyd yn adlewyrchu Cymru gyda paneli gwydr ffeibr ar bob to sy’n edrych fel llechen Cymreig. Tan Ragfyr 23 bydd dros gant o gwmnïau bach yn mynd a dod i werthu eu nwyddau, llawer ohonynt wedi eu crefftio o waith llaw.
Mae Craft Folk yn gweithio gyda Chanolfan Rhanbarthol Llywodraeth Cymru eleni er mwyn rhoi cymorth i gwmnïau newydd a lleol gan hybu a marchnata eu nwyddau.  Fe all unrhyw gwmnïau rhenti  ‘stondin blas’ am 7, 9 neu 10 diwrnod.  Un cwmni sy’n rhenti un o’r stondinau eleni yw  All Things Wooden Beautiful sy’n  gwerthu addurniadau a gwrthrychau wedi ei dylunio gan y crefftwr pren Neil Harper o Benybont.
Stondin Neil Harper – ‘All Things Wooden Beautiful’
Dywedodd wrth Pobl Caerdydd: ‘Ar ôl i mi ddechrau fy musnes blwyddyn diwethaf rhentais stondyn am saith diwrnod er mwyn codi ymwybyddiaeth fy musnes. Blwyddyn yma dwi wedi dod nôl am ddeg diwrnod ac efallai byddaf yn ystyried stint hirach blwyddyn nesaf. Does dim siop gyda ni felly mae’n gyfle da i gwrdd a siarad gyda chwsmeriaid yn hytrach na dros y we neu ar y ffôn fel ry’n ni’n gwneud trwy weddill y flwyddyn.’
Mae rhai busnesau profiadol wedi bod yn dod yn ôl blwyddyn ar ôl blwyddyn, gan gynnwys y crefftwr gwydr Tommy O’Rourke o Caldicot a’i fusnes Rainbow Glass Creations. Eleni mae e wedi renti stondyn am chwech wythnos. Dywedodd Tommy ei fod wedi gweld newid mawr yn y farchnad ers iddo ddechrau dod yma nol yn 2006:  ‘Pan ddes i yma gyntaf ges i flwyddyn llwyddiannus iawn a gwneud lot o arian ond o tua 2008 ymlaen doedd pobl ddim eisiau gwario cymaint. Rwy’n falch i ddweud blwyddyn yma dwi’n gweld bod pobl yn dechrau gwario eto ac o ganlyniad mae fy musnes yn ffynnu.’
Tommy O’Rourke a’i fusnes Rainbow Glass Creations
Mae’r stondinau wedi eu lleoli ar yr Ais, Stryd Trinity, Stryd Working a ger Eglwys St John gyda digon o nwyddau at ddant bawb gan gynnwys gemwaith, bwyd a theganau. Hyd yn oed os nad ydych am brynu unrhywbeth mae crwydro’r stondinau a stopio am fins pei a diod poeth yn beth rhesymol a phleserus i wneud gyda ffrindiau, fel y dywedodd Siân Stephens o Benybont: ‘Dwi’n dod i Gaerdydd yn aml i ymweld â ffrindiau ond ni’n gwneud ymdrech mawr i gwrdd amser Nadolig i gymdeithasu yn y brifddinas. Mae awyrgylch gret yma a mae’r stondinau bach pren yn edrych mor ciwt – lot gwell na’r pabellau coch a gwyn oedd arfer bod yma. Dwi’n teimlo yn barod ar gyfer y Nadolig nawr ac yn edrych ymlaen at ffeindio anrhegion anghyffredin ar gyfer fy nheulu a ffrindiau.’
Os nad ydych chi eto yn hwyl yr ŵyl erbyn mae’r farchnad yma yn le da i gael  hwb Nadoligaidd  – wedi’r cyfan mae hi nawr yn fis Rhagfyr!
Busnes  ·  Bwyd  ·  Celf a chrefft  ·  Economi  ·  Nadolig  ·  nwyddau gwaith llaw
sylw ar yr adroddiad yma
Darllen pellach a awgrymir
© Hawlfraint 2019 POBL CAERDYDD. Cedwir Bob Hawl.